



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,
DE DISCIPLINĂ ŞI IMUNITĂŢI
	            
	                                                       Bucureşti, 11.02.2014
                                                            PL-x 671/2013


RAPORT
asupra

Proiectului de Lege pentru modificarea şi completarea Legii nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, precum şi în acord cu art.75 alin.(1) din Constituţia României republicată, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru modificarea şi completarea Legii nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992, trimis cu adresa nr. PLx. 671/2013 din 23 decembrie 2013 şi înregistrat în cadrul comisiei sub nr. 4c-11/1610 din 27 decembrie 2013.

Camera Deputaţilor este Cameră decizională, în temeiul dispoziţiilor art.75 alineatele (1) şi (3)  din Constituţia României, republicată.
Proiectul de act normativ are ca obiect de reglementare modificarea şi completarea Legii nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992. 

Modificările şi completările propuse urmăresc uniformizarea practicii în soluţionarea cererilor formulate în temeiul Convenţiei, asigurarea cu celeritate a acestora, stabilirea clară a atribuţiilor autorităţilor şi instituţiilor române competente în aplicarea Convenţiei. Proiectul regândeşte, de asemenea, sistemul reprezentării în faţa instanţei de judecată a reclamantului din străinătate care solicită înapoierea unui minor din România în statul reşedinţei sale obişnuite ori stabilirea unui drept de viză transfrontalier. De asemenea proiectul de act normativ stabileşte o procedură naţională pentru aplicarea art. 11 alin. 6 şi 7 din Regulamentul (CE) nr. 2201/2003 al Consiliului privind competenţa, recunoaşterea şi executarea hotărârilor judecătoreşti în materie matrimonială şi în materia răspunderii părinteşti. 
Consiliul legislativ a avizat favorabil proiectul prezentului act normativ, cu observaţii, prin avizul cu nr. 1098/8 octombrie 2013. 
Comisia pentru muncă şi protecţie socială şi Comisia pentru sănătate şi familie au transmis Comisiei juridice, de disciplină şi imunităţi, avizele favorabile acordate cu unanimitate de voturi, proiectului de lege la care facem referire.   

La dezbaterea proiectului de lege a participat, în conformitate cu dispoziţiile art. 51 şi 52 din Regulamentul Camerei Deputaţilor, republicat, cu modificările şi completările ulterioare, domnul Ovidiu Puţura, secretar de stat în cadrul Ministerului Justiţiei, în calitate de invitat. 
La lucrările comisiei au fost prezenţi 18 deputaţi, din totalul de 26 membri ai comisiei.  

Senatul a adoptat proiectul de lege în şedinţa din 16 decembrie 2013.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat proiectul de lege şi avizele accesorii, în şedinţa din data de 11.02.2014.

În urma dezbaterilor, membrii Comisiei juridice, de disciplină şi imunităţi sesizată în fond au hotărât, cu unanimitate de voturi, să propună plenului Camerei Deputaţilor, adoptarea proiectului de Lege pentru modificarea şi completarea Legii nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992, cu amendamentele admise din Anexa ce face parte integrantă din prezentul raport.
În raport cu obiectul şi conţinutul reglementării, proiectul de lege face parte din categoria legilor ordinare.

                                    VICEPREŞEDINTE,                                                                                                          SECRETAR,           
                                        Ciprian NICA                                                                                                 Theodor-Cătălin NICOLESCU
 Consilier parlamentar,

Alina GRIGORESCU
ANEXĂ

	Nr crt
	Text Lege 369/2004
	Text Senat
	Text propus de Comisia juridică (autor amendament)
	Observaţii/Motivare

	1.
	LEGE nr. 369 din 15 septembrie 2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr. 100/1992
	LEGEpentru modificarea şi completarea Legii nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992

	Nemodificat
	

	2.
	
	Art.I. - Legea nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992, publicată în Monitorul Oficial al României, Partea I, nr.888 din 29 septembrie 2004, se modifică şi se completează după cum urmează:
	Nemodificat
	

	3.
	Art. 1.

100/1992(1)Ministerul Justiţiei este autoritatea centrală din România pentru ducerea la îndeplinire a obligaţiilor stabilite prin Convenţia asupra aspectelor civile ale răpirii internaţionale de copii, adoptată la Haga la 25 octombrie 1980, ia care România a aderat prin Legea nr. , publicată în Monitorul Oficial al României, Partea I, nr. 243 din 30 septembrie 1992, denumită în continuare Convenţie.

(2)În calitate de autoritate centrală română, Ministerul Justiţiei cooperează cu autorităţile centrale ale celorlalte state părţi la Convenţie şi colaborează cu instituţiile şi autorităţile române cu atribuţii în domeniul de aplicare a Convenţiei.


	1. La articolul 1, după alineatul (2) se introduce un nou alineat, alin.(21), cu următorii cuprins:

„(21) Instituţiile şi autorităţile române competente au obligaţia să acorde de îndată sprijinul autorităţii centrale române prin transmiterea datelor deţinute de către acestea potrivit competenţelor, ca urmare a solicitărilor formulate în aplicarea prezentei legi”.
	1. După alineatul (2) al articolului 1 se introduce un nou alineat, alin. (3) cu următorul cuprins:

„(3) Instituţiile şi autorităţile române competente au obligaţia să acorde de îndată sprijinul autorităţii centrale române prin transmiterea datelor deţinute de către acestea potrivit competenţelor, ca urmare a solicitărilor formulate în aplicarea prezentei legi”.
Autor: Comisia juridică
	Pentru respectarea normelor de tehnică legislativă

	4.
	Art. 3.
(1)Cererea-tip se adresează de către persoana fizică, instituţia sau organismul interesat ori de către autoritatea centrală a statului parte la Convenţie autorităţii centrale române. Aceasta verifică îndeplinirea condiţiilor prevăzute la art. 8 alin. 2 din Convenţie şi, dacă este cazul, în termen de 10 zile de la primirea cererii, va solicita reclamantului completarea acesteia sau, după caz, a actelor doveditoare.

(2)Autoritatea centrală sesizată potrivit alin. (1) se va adresa de îndată instanţei judecătoreşti competente cu o cerere având ca obiect înapoierea minorului, iar, în cazul în care reprezentarea se face prin avocat, va pune la dispoziţie acestuia toate actele necesare promovării acţiunii. La cerere se vor anexa cererea-tip completată şi toate actele doveditoare transmise de statul solicitant.
	2. Articolul 3 va avea următorul cuprins:
„Art.3.
În cazul în care persoana fizică, instituţia sau organismul interesat ori autoritatea centrală a statului parte la Convenţie adresează cererea-tip autorităţii centrale române, aceasta verifică îndeplinirea condiţiilor prevăzute la art.8 alin.(2) din Convenţie şi, după caz, în termen de 10 zile de la primirea cererii, va solicita completarea acesteia sau a actelor doveditoare. În cazul în care cererea nu îndeplineşte condiţiile prevăzute de art.4 din Convenţie, autoritatea centrală română va restitui cererea”.

	Nemodificat


	

	5.
	
	3. După articolul 3 se introduc două noi articole, art.31 şi art. 32, cu următorul cuprins:  
„Art.31.- Persoana fizică, instituţia sau organismul interesat a cărui cerere îndeplineşte condiţiile prevăzute la art.8 alin.(2) din Convenţie beneficiază de asistenţă judiciară gratuită în cadrul soluţionării cererii de înapoiere, independent de starea sa materială. Prevederile art.6 şi 8 din Ordonanţa de urgenţă a Guvernului nr.51/2008 privind ajutorul public judiciar în materie civilă, aprobată cu modificări şi completări prin Legea nr. 193/2008, cu modificările şi completările ulterioare, precum şi ale Legii nr.51/1995 pentru organizarea şi exercitarea profesiei de avocat, republicată, cu modificările ulterioare, se aplică în mod corespunzător.

Art.32.- (1) La cererea persoanei fizice, instituţiei sau organismului interesat ori a autorităţii centrale a statului solicitant, autoritatea centrală română va facilita acordarea asistenţei judiciare gratuite de către un avocat. În acest scop, autoritatea centrală română va înainta de îndată întreaga documentaţie transmisă potrivit art.3, decanului baroului din circumscripţia instanţei competente să soluţioneze cererea de înapoiere.

(2) În temeiul art.81 din Ordonanţa de urgenţă a Guvernului nr.51/2008, aprobată cu modificări şi completări prin Legea nr. 193/2008, cu modificările şi completările ulterioare, decanul baroului desemnează, în termen de 3 zile, prin decizie, pentru persoana cu reşedinţa obişnuită în străinătate care a formulat cererea de înapoiere, obligatoriu, din oficiu, un avocat pentru sesizarea instanţei, reprezentare şi asistare în primă instanţă, în căile de atac ordinare şi extraordinare şi iniţierea măsurilor de executare silită.

(3) Avocatul desemnat potrivit alin.(2) introduce cererea de înapoiere la instanţa competentă, în termen de 7 zile de la data primirii înştiinţării desemnării sale.

(4) Avocatul desemnat beneficiază, pentru fiecare etapă procesuală, de onorariul prevăzut în Protocolul dintre Ministerul Justiţiei şi Uniunea Naţională a Barourilor din România privind stabilirea onorariilor avocaţilor în cadrul sistemului de ajutor public judiciar.
(5) În termen de 48 de ore de la data încetării mandatului avocatului desemnat potrivit alin.(2), acesta va restitui autorităţii centrale române întreaga documentaţie înaintată potrivit alin.(1), precum şi actele instanţei, comunicate cu prilejul instrumentării cererii de înapoiere."

	3. După articolul 3 se introduc două noi articole, art.31 şi 32, cu următorul cuprins:  
Autor: Comisia juridică
Art.31.- Persoana fizică, instituţia sau organismul interesat a cărui cerere îndeplineşte condiţiile prevăzute la art.8 alin.(2) din Convenţie beneficiază de asistenţă judiciară gratuită în cadrul soluţionării cererii de înapoiere, independent de starea sa materială. Prevederile art.6 şi 81 din Ordonanţa de urgenţă a Guvernului nr.51/2008 privind ajutorul public judiciar în materie civilă, aprobată cu modificări şi completări prin Legea nr. 193/2008, cu modificările şi completările ulterioare, precum şi ale Legii nr.51/1995 pentru organizarea şi exercitarea profesiei de avocat, republicată, cu modificările ulterioare, se aplică în mod corespunzător.
Autor: Comisia juridică
Nemodificat

Nemodificat

Nemodificat

Nemodificat

Nemodificat
	Pentru respectarea normelor de tehnică legislativă
Pentru a corecta eroarea materială a Senatului faţă de forma iniţiatorului 

	6.
	Art. 5. 

Prevederile art. 3 nu exclud posibilitatea ca reclamantul să sesizeze direct instanţa judecătorească competentă. În cazul în care cererea se întemeiază pe prevederile Convenţiei, citarea autorităţii centrale române este obligatorie.


	4. Articolul 5 va avea următorul cuprins:

„Art.5.- Prevederile art.31 şi 32 nu exclud posibilitatea ca persoana fizică, instituţia sau organismul interesat să sesizeze instanţa competentă, fie personal, fie prin intermediul unui avocat ales. În cazul în care reprezentarea se face prin avocat ales iar autoritatea centrală română a fost iniţial sesizată potrivit art.3, aceasta va pune la dispoziţia avocatului cererea-tip completată şi toate actele doveditoare transmise de autorităţile competente ale statului solicitant. Autoritatea centrală română va exercita în continuare celelalte atribuţii care îi revin potrivit art.7 din Convenţie."

	Nemodificat
	

	7.
	
	5. După articolul 5 se introduce un nou articol, art.51, cu următorul cuprins:

„Art.51.- Refuzul autorităţii centrale române de a accepta instrumentarea cererii de înapoiere, potrivit art.27 din Convenţie, nu împiedică persoana fizică, instituţia sau organismul interesat să se adreseze direct instanţei judecătoreşti competente."


	Nemodificat
	

	8.
	Art. 6
(1)Cauzele având ca obiect soluţionarea cererilor de înapoiere a unui copil aflat pe teritoriul României în condiţiile art. 3 din Convenţie se soluţionează de urgenţă.
	6. La articolul 6, alineatul (1) va avea următorul cuprins:

„Art.6.- (1) Cauzele având ca obiect soluţionarea cererilor de înapoiere a unui copil aflat pe teritoriul României în condiţiile art.3 din Convenţie se soluţionează de urgenţă şi cu precădere, cu citarea în termen scurt a părţilor."

	Alineatul (1) al articolului 6 se modifică şi va avea următorul cuprins:
Autor: Comisia juridică
Nemodificat


	Intervenţia vizează modificarea unui alineat

	9.
	
	7. La articolul 6, după alineatul (2) se introduc patru noi alineate, alin.(21)-(24), cu următorul cuprins:

    „(21) Soluţionarea cererii se va face în contradictoriu cu persoana despre care se susţine că a deplasat sau a reţinut minorul în România. 

   (22) Întâmpinarea nu este obligatorie.

   (23) Termenele de judecată nu pot fi mai mari de 2 săptămâni.

   (24)
 Dacă este necesară prezenţa unui interpret, instanţa de judecată va dispune toate măsurile necesare până la termenul de judecată, potrivit
prevederilor Legii nr.304/2004 privind organizarea judiciară, republicată, cu modificările şi completările ulterioare.”


	După alineatul (2) al articolului 6 se introduc patru noi alineate, alin.(3)-(6), cu următorul cuprins:

    „(3) Nemodificat
  (4) Nemodificat

    (5) Nemodificat

    (6) Nemodificat”

Autor: Comisia juridică

	Pentru respectarea normelor de tehnică legislativă

	10.
	Art. 7
(1)Reprezentarea reclamantului din străinătate în faţa instanţelor române se face prin avocat sau de către autoritatea centrală română.

(2)Autoritatea centrală română poate facilita, la cererea reclamantului, obţinerea asistenţei juridice din partea unui avocat român.

51/1995(3)Asistenţa juridică gratuită se acordă potrivit dispoziţiilor Codului de procedură civilă şi Legii nr.  pentru organizarea şi exercitarea profesiei de avocat, republicată, cu modificările şi completările ulterioare.

	8. Articolul 7 se abrogă.


	Nemodificat
	

	11. 
	Art. 8
(1) Reclamantul din străinătate este obligat să indice domiciliul ales în România unde urmează a i se face toate comunicările privind procesul. În lipsa unui domiciliu ales, comunicarea actelor se realizează prin intermediul autorităţii centrale române şi al autorităţii centrale a statului în care reclamantul îşi are reşedinţa.

(2)Soluţionarea cererii se va face în contradictoriu cu persoana despre care se susţine că a luat sau a reţinut minorul, cu citarea autorităţii tutelare de la domiciliul acesteia şi a autorităţii centrale române.


	9. La articolul 8, alineatul (2) se abrogă.


	Alineatul (2) al articolului 8 se abrogă.
Autor: Comisia juridică

	Pentru respectarea normelor de tehnică legislativă

	12.
	Art. 9
(1)În faţa instanţei pot fi prezentate orice documente şi informări legate de cauză atât de părţi, cât şi de către autoritatea centrală română.

(2) Instanţa poate ţine seama de legea şi de hotărârile judiciare sau administrative străine pertinente, fără a fi nevoie să recurgă la procedurile specifice de recunoaştere a hotărârii străine. De asemenea, instanţa va putea solicita reclamantului prezentarea unei hotărâri sau a unui alt document emanând de la autorităţile statului în care copilul îşi are reşedinţa obişnuită, care să ateste, dacă legea statului respectiv permite aceasta, faptul că deplasarea copilului de pe teritoriul acelui stat ori reţinerea a avut loc prin încălcarea unui drept privind încredinţarea, atribuit potrivit legii statului străin.

(3)Ascultarea copilului care a împlinit vârsta de 10 ani este obligatorie. Copilul care 
nu a împlinit vârsta de 10 ani va putea fi audiat, dacă instanţa consideră necesar.

(4)În toate situaţiile, la audierea copilului va participa un psiholog din cadrul direcţiilor generale de asistenţă socială şi protecţia copilului de la nivelul sectoarelor municipiului Bucureşti, care va redacta, la cererea instanţei, un raport psihologic.


	10. La articolul 9, alineatul (1) va avea următorul cuprins:

„Art.9.- (1) În faţa instanţei, părţile pot prezenta orice documente şi informări legate de cauză. Actele care emană de la autorităţile publice competente ale statului solicitant sunt valabile în faţa instanţei fară vreo altă legalizare sau formalitate similară, potrivit art.23 din Convenţie.”

11. La articolul 9, după alineatul (1) se introduce un nou alineat, alin.(11), cu următorul cuprins:
„(11)   Instanţa de judecată va proceda la soluţionarea cauzei cu celeritate. În acest sens, instanţa va administra proba cu înscrisuri şi, în măsura în care acest mijloc de probă nu este suficient sau împrejurările cauzei o cer, pot fi administrate alte probe."


	Alineatul (1) al articolului 9 se modifică şi va avea următorul cuprins:

        Autor: Comisia juridică
                 Nemodificat

După alineatul (1) al articolului 9 se introduce un nou alineat, alin.(11), cu următorul cuprins:

Autor: Comisia juridică
Nemodificat

	Respectarea normelor de tehnică legislativă

Respectarea normelor de tehnică legislativă

	13.
	
	12. După articolul 9 se introduce un nou articol, art.91, cu următorul cuprins:

„Art.91.- Instanţa poate coopera cu autorităţile statului în care copilul îşi avea reşedinţa obişnuită, fie în mod direct, fie prin intermediul autorităţii centrale române."

	Nemodificat
	

	14.
	Art. 10
(1)Instanţa poate lua oricare dintre măsurile prevăzute de legislaţia în vigoare pentru protejarea copilului, pe întreaga durată a procesului.

(2)Instanţa, prin ordonanţă preşedinţială, poate dispune ridicarea paşaportului şi/sau obligarea de a depune o cauţiune, dacă există motive care să justifice temerea că autorul aducerii sau reţinerii ilicite a copilului pe teritoriul României ar putea părăsi ţara împreună cu minorul. Măsura ridicării paşaportului se dispune pe o durată determinată ori până la încetarea motivelor care au justificat-o. O copie de pe hotărâre se comunică Direcţiei Generale de Evidenţă Informatizată a Persoanei din subordinea Ministerului Administraţiei şi Internelor.


	13. Articolul 10 va avea următorul cuprins:

„Art.10.- (1) Pe întreaga durată a procesului, instanţa poate lua, prin încheiere nesupusă niciunei căi de atac, oricare dintre măsurile de protecţie a copilului prevăzute de legislaţia în vigoare.

(2) Dacă există motive care să justifice temerea că minorul ar putea fi deplasat în afara graniţelor României pentru a fi sustras de la procedura de înapoiere deschisă potrivit Convenţiei şi prezentei legi instanţa, sesizată cu soluţionarea cererii de înapoiere, va dispune, prin încheiere nesupusă niciunei căi de atac, ridicarea paşaportului copilului sau a altui document de călătorie, după caz. 

Măsura ridicării paşaportului sau a altui document de călătorie se dispune pe o durată determinată ori până la încetarea motivelor care au justificat-o. O copie de pe hotărâre se comunică autorităţii române care a emis paşaportul sau alt document de călătorie, după caz, Direcţiei Generale de Paşapoarte sau Inspectoratului General pentru Imigrări, din subordinea Ministerului Afacerilor Interne."

	Nemodificat
Nemodificat
	

	15.
	Art. 11
(1)Dacă instanţa constată că deplasarea sau reţinerea copilului pe teritoriul României este ilicită în sensul art. 3 din Convenţie, va dispune înapoierea copilului în ţara în care acesta îşi are reşedinţa obişnuită.

(2)Instanţa va fixa, în chiar cuprinsul hotărârii, un termen pentru executarea obligaţiei de înapoiere a copilului, sub sancţiunea unei amenzi civile în favoarea statului român, cuprinsă între 5 milioane lei şi 25 milioane lei.

(3)Suportarea cheltuielilor pentru înapoierea minorului se stabileşte conform art. 26 alineatul ultim din Convenţie.

(4)Prin excepţie de la dispoziţiile alin. (1), instanţa poate dispune oricare altă măsură prevăzută la art. 12 şi 13 din Convenţie.


	14. La articolul 11, alineatul (2) va avea următorul cuprins:
„(2) Instanţa va fixa, în cuprinsul hotărârii, un termen pentru executarea obligaţiei de înapoiere a copilului, care nu va putea fi mai mare de 2 săptămâni de la comunicarea hotărârii. Termenul este fixat sub sancţiunea unei amenzi civile în favoarea statului român, cuprinse între 2.500 lei şi 12.500 lei.”

15. La articolul 11, după alineatul (2) se introduce un nou alineat, alin.(21), cu următorul cuprins:
„(21) Odată cu pronunţarea hotărârii de înapoiere, instanţa va putea dispune una dintre următoarele măsuri:
a)
predarea paşaportului minorului, de către pârât, părţii

reclamante;
b)
obligarea părintelui pârât de a-şi da concursul pentru
eliberarea unui document de călătorie pe numele minorului ori suplinirea acordului său în acest sens. Totodată, în cuprinsul aceleiaşi hotărâri, instanţa poate autoriza pe reclamant să preia minorul personal sau, după caz, prin reprezentant, în cazul refuzului de executare voluntară a obligaţiei de înapoiere în termenul stabilit."


	Alineatul (2) al articolului 11 se modifică şi va avea următorul cuprins:
Autor: Comisia juridică

(2) Nemodificat
După alineatul (2) al articolului 11 se introduce un nou alineat, alin.(21), cu următorul cuprins:
Autor: Comisia juridică

 „(21) Odată cu pronunţarea hotărârii de înapoiere, instanţa va putea dispune una dintre următoarele măsuri:
a)
predarea paşaportului minorului, de către pârât, părţii reclamante;
b) obligarea părintelui pârât de     a-şi da concursul pentru
eliberarea unui document de călătorie pe numele minorului ori suplinirea acordului său în acest sens. 

Totodată, în cuprinsul aceleiaşi hotărâri, instanţa poate autoriza pe reclamant să preia minorul personal sau, după caz, prin reprezentant, în cazul refuzului de executare voluntară a obligaţiei de înapoiere în termenul stabilit."
Autor: Comisia juridică

	Respectarea normelor de tehnică legislativă

Respectarea normelor de tehnică legislativă

Modificarea Senatului  ar schimba sensul reglementării propuse de iniţiator pentru art. 11 alin. (21). 
Măsurile prevăzute la literele a) şi b) au caracter alternativ, iar măsura din teza finală a alin. (21) poate fi cumulată cu oricare din literele a) sau b). 


	16.
	Art. 12
(1)Motivarea hotărârii se face în termen de 10 zile de la pronunţare.

(2)Hotărârea este supusă recursului la Curtea de Apel Bucureşti, Secţia pentru minori şi familie, în termen de 10 zile de la comunicare.


	16. Articolul 12 va avea următorul cuprins:

„Art.12.- (1) Hotărârea primei instanţe prin care s-a dispus înapoierea minorului este executorie.

(2) Pronunţarea hotărârii primei instanţe se poate amâna cu cel mult 24 de ore, iar redactarea hotărârii se face în cel mult 7 zile de la pronunţare.

(3) Hotărârea va fi comunicată părţilor şi autorităţii centrale, în termen de 48 de ore de la redactare.

(4) Hotărârea este supusă recursului la Curtea de Apel Bucureşti, Secţia pentru minori şi familie, în termen de 10 zile de la comunicare. Recursul suspendă executarea hotărârii pronunţate în primă instanţă. Dosarul va fi înaintat Curţii de Apel Bucureşti, în termen de 5 zile de la expirarea termenului de recurs.

(5) Pronunţarea de către instanţa de recurs se poate amâna cu cel mult 24 de ore, iar redactarea deciziei instanţei de recurs se face  în cel mult 7 zile de la pronunţare. O copie a acesteia va fi comunicată, din oficiu, autorităţii centrale române, în termen de 48 de ore de la redactare."


	Nemodificat

	

	17.
	Art. 13
(1)O copie de pe hotărârea pronunţată potrivit art. 11 va fi comunicată autorităţii centrale române.

(2)Autoritatea centrală română, pe toată durata termenului stabilit de instanţă potrivit art. 11 alin. (2), va urmări dacă obligaţia de înapoiere a copilului este respectată de persoana obligată la aceasta. În acest scop, autoritatea centrală română are dreptul să participe, prin reprezentant, la oricare dintre procedurile şi demersurile legale necesare pentru înapoierea copilului şi poate solicita relaţii de la instituţiile şi autorităţile implicate.

(3)În cazul în care obligaţia de înapoiere a copilului nu este executată de bunăvoie în termenul stabilit de instanţă, la expirarea acestuia autoritatea centrală română va solicita instanţei comunicarea titlului executoriu către organele fiscale, pentru punerea în executare a amenzii.


	17. Articolul 13 va avea următorul cuprins:

„Art.13.- (1) Autoritatea centrală română, pe toată durata termenului stabilit de instanţă, potrivit art.11 alin.(2), va urmări dacă obligaţia de înapoiere a copilului este respectată de persoana obligată la aceasta. În acest scop, are dreptul de a solicita informaţii de la instituţiile şi autorităţile implicate.

(2) În cazul în care obligaţia de înapoiere a copilului este executată de bunăvoie în termenul stabilit de instanţă, autoritatea centrală română informează instanţa cu privire la neexecutare. Instanţa comunică, de îndată, o copie a titlului executoriu către organele fiscale, pentru punerea în executare a amenzii."


	Nemodificat

	Art. 14
(1)Dacă nici după aplicarea amenzii prevăzute la art. 11 alin. (2) hotărârea judecătorească de înapoiere a copilului în ţara reşedinţei sale obişnuite nu este executată voluntar, se procedează la executare silită, conform Codului de procedură civilă.

(2)În procedura de executare silită citarea autorităţii centrale române este obligatorie.

(3)În mod excepţional, la cererea expresă a autorităţii centrale a statului solicitant, autoritatea centrală română poate formula, în numele persoanei fizice, autorităţii sau al organismului interesat, o cerere de punere în executare silită a hotărârii de înapoiere a copilului aflat ilicit pe teritoriul României, dacă persoanei fizice, autorităţii sau organismului în cauză nu i s-a acordat asistenţă juridică gratuită în condiţiile art. 7 alin. (3).

(4)Instanţa sesizată cu cererea de executare silită poate obliga pe cel care refuză înapoierea copilului să plătească în favoarea statului o amendă civilă de la 500.000 lei la 1.000.000 lei, stabilită pe zi de întârziere, până la executarea obligaţiei prevăzute în titlul executoriu ori, la cererea celui îndreptăţit, îl poate autoriza pe acesta să preia, el însuşi sau prin reprezentant, copilul aflat ilicit pe teritoriul României şi să-l înapoieze în ţara reşedinţei sale obişnuite pe cheltuiala debitorului. În acest din urmă caz persoana îndreptăţită va putea obţine, prin intermediul autorităţii centrale române, concursul organelor de poliţie, al jandarmeriei sau al altor agenţi ai forţei publice, precum şi al altor autorităţi ori instituţii a căror cooperare este necesară. Dispoziţiile art. 5803 şi, respectiv, ale art. 5802 din Codul de procedură civilă sunt aplicabile.
	18. Articolul 14 va avea următorul cuprins:
„Art.14.- (1) Dacă hotărârea judecătorească de înapoiere a copilului în statul unde are reşedinţa obişnuită nu este executată voluntar, în termenul stabilit de instanţă, se procedează la executarea silită, potrivit Codului de procedură civilă. Prevederile art.888 din Codul de procedură civilă se aplică în mod corespunzător.

(2) Avocatul, desemnat potrivit art.32, solicită acordarea ajutorului  public judiciar  sub   forma  plăţii   onorariului   executorului judecătoresc. Dispoziţiile art.26 din Ordonanţa de urgenţă a Guvernului nr.51/2008, aprobată cu modificări şi completări prin Legea nr. 193/2008, cu modificările şi completările ulterioare, se aplică în mod corespunzător.

(3) Instanţa acordă ajutorul public judiciar în condiţiile art.81 din Ordonanţa de urgenţă a Guvernului nr.51/2008, aprobată cu modificări şi completări prin Legea nr. 193/2008, cu modificările şi completările ulterioare.

(4) Avocatul depune cererea de executare silită, însoţită de titlul executoriu, la executorul judecătoresc desemnat potrivit art.26 din Ordonanţa de urgenţă a Guvernului nr.51/2008, aprobată cu modificări şi completări prin Legea nr. 193/2008, cu modificările şi completările ulterioare, în termen de 7 zile de la data primirii înştiinţării desemnării de către preşedintele camerei teritoriale a executorilor judecătoreşti.

(5) Executarea se va efectua în prezenţa unui reprezentant al direcţiei generale de asistenţă socială şi protecţie a copilului competentă teritorial. Executorul judecătoresc poate solicita concursul organelor de poliţie, care sunt obligate să îi acorde sprijin cu prioritate.
(6) Cu prilejul executării silite, minorul va fi preluat de către creditorul din străinătate ori de către o persoană împuternicită în acest scop."


	„Art.14.- (1) Nemodificat

(2) Nemodificat

(3) Nemodificat

(4) Nemodificat
(5) Nemodificat

(6) În urma executării silite, minorul va fi preluat de către creditorul din străinătate ori de către o persoană împuternicită în acest scop."

Autor: Comisia juridică

	19. După articolul 14 se introduce un nou articol, art.141, cu următorul  cuprins:

„Art.141.- Autoritatea centrală română va informa autoritatea centrală a statului solicitant că reprezintă renunţare la cererea de înapoiere dacă persoana fizică, instituţia sau organismul interesat din străinătate care a formulat-o:

a) nu răspunde, în termen de 60 de zile, solicitărilor autorităţii centrale române;

b) nu îşi dă concursul în vederea preluării minorului în cadrul procedurii de executare silită."

	Nemodificat

	Art. 15
(4)Hotărârea se dă fără citarea părţilor, în camera de consiliu, pe baza hotărârilor judecătoreşti pronunţate cu privire la copil, a oricăror alte înscrisuri transmise de autoritatea competentă a statului solicitant conform art. 30 din Convenţie, precum şi pe baza anchetei sociale efectuate de autoritatea tutelară competentă potrivit legii române. Dispoziţiile Codului de procedură civilă privind procedura necontencioasă sunt aplicabile în mod corespunzător.
(5)Hotărârea nu este supusă nici unei căi de atac şi se comunică autorităţii judiciare sau administrative solicitante, prin intermediul autorităţii centrale române.


	Art. 15
20. La articolul 15, alineatele (4)şi (5) vor avea următorul cuprins:

„(4) Hotărârea se dă fară citarea părţilor, în camera de consiliu, pe baza hotărârilor judecătoreşti pronunţate cu privire la copil, precum şi a oricăror alte înscrisuri transmise de autoritatea competentă a statului solicitant, potrivit art.30 din Convenţie. Dispoziţiile Codului de procedură civilă privind procedura necontencioasă se aplică în mod corespunzător.

(5) Hotărârea nu este supusă niciunei căi de atac şi se comunică autorităţii judiciare sau administrative solicitante, prin intermediul autorităţii centrale române. Art.12 alin.(2) este aplicabil."


	Alineatele (4) şi (5) ale articolului 15 se modifică şi vor avea următorul cuprins:
Autor: Comisia juridică
Nemodificat

(5) Hotărârea nu este supusă niciunei căi de atac şi se comunică autorităţii judiciare sau administrative solicitante, prin intermediul autorităţii centrale române. Articolul 12 alineatul (2) este aplicabil."
Autor: Comisia juridică
	Respectarea normelor de tehnică legislativă

	21. După articolul 15 se introduc două noi articole, art.151 şi 152, cu următorul cuprins:

„Art.151.- (1) În aplicarea art.11 alin.(6) din Regulamentul (CE) nr.2201/2003 al Consiliului din 27 noiembrie 2003 privind competenţa, recunoaşterea şi executarea hotărârilor judecătoreşti în materie matrimonială şi în materia răspunderii părinteşti, de abrogare a Regulamentului (CE) nr. 1374/2000, denumit în continuare Regulament, hotărârea de neînapoiere pronunţată de instanţa română în temeiul Convenţiei şi al Regulamentului se comunică autorităţii centrale române, în termen de 48 de ore de la redactare, împreună cu o copie a documentelor pertinente ce au stat la baza pronunţării hotărârii.

(2) Transmiterea documentelor către autoritatea centrală solicitantă, în aplicarea art.11 alin.(6) din Regulament, se realizează prin autoritatea centrală română.

Art.152.- (1) Hotărârea prin care o instanţă străină a respins cererea de înapoiere formulată în baza Convenţiei şi a Regulamentului şi documentele pertinente primite de autoritatea centrală română în baza art. 11 alin.(6) din Regulament se traduc în limba română de către aceasta şi se înaintează în cel mai scurt termen judecătoriei competente teritorial de la locul reşedinţei obişnuite avute de copil imediat înaintea deplasării ori reţinerii ilicite.

(2)
După primirea documentaţiei de la autoritatea
centrală română, cu excepţia cazului în care instanţa română a fost deja sesizată, judecătoria va adresa părinţilor minorului o notificare, ce va conţine:

          1.
Formularea „În conformitate cu art.11 alin.(7) din Regulament"

                          şi

        2. Informarea părinţilor despre posibilitatea de a
sesiza instanţa română, într-un termen de 3 luni de zile de la data notificării, cu o cerere privind exercitarea autorităţii părinteşti cu privire la minorul în
cauză.

(3) Instanţa se consideră sesizată la data transmiterii cererii de chemare în judecată.

(4) La expirarea termenului, instanţa informează autoritatea centrală română şi comunică autorităţii centrale române rezultatul notificării transmise potrivit alin.(2)."

	După articolul 15 se introduc două noi articole, art.151 şi 152, cu următorul cuprins:

„Art.151.- (1) În conformitate cu art.11 alin.(6) din Regulamentul (CE) nr.2201/2003 al Consiliului din 27 noiembrie 2003 privind competenţa, recunoaşterea şi executarea hotărârilor judecătoreşti în materie matrimonială şi în materia răspunderii părinteşti, de abrogare a Regulamentului (CE) nr. 1374/2000, denumit în continuare Regulament, hotărârea de neînapoiere pronunţată de instanţa română în temeiul Convenţiei şi al Regulamentului se comunică autorităţii centrale române, în termen de 48 de ore de la redactare, împreună cu o copie a documentelor pertinente ce au stat la baza pronunţării hotărârii.
Autor: Comisia juridică
Nemodificat
Nemodificat
	Respectarea normelor de tehnică legislativă

	Art. 16
(1)În aplicarea art. 1 lit. b) şi art. 21 din Convenţie, persoana fizică, instituţia sau organismul interesat din oricare stat parte la Convenţie poate solicita autorităţii centrale române acordarea asistenţei pentru organizarea sau protejarea exercitării dreptului de vizitare a unui minor având reşedinţa pe teritoriul României.

(2)Cererea va fi însoţită de actele doveditoare ale dreptului de vizitare stabilit prin hotărâre a autorităţii judiciare sau administrative competente potrivit legii statului solicitant, fără a fi necesară vreo procedură specială de recunoaştere a acesteia.


	22. La articolul 16, alineatul (2) se abrogă.


	Nemodificat

	Art. 17
(1)Autoritatea centrală română va lua legătura cu persoana în a cărei încredinţare se află copilul şi va încerca, direct sau prin intermediul unor specialişti, soluţionarea pe cale amiabilă a cererii privind exercitarea dreptului de vizitare. Ea va atrage atenţia persoanei în a cărei încredinţare se află copilul asupra sancţiunilor ce pot fi aplicate potrivit prezentei legi, în cazul refuzului de a permite de bunăvoie exercitarea dreptului de vizitare.

(2)Autoritatea centrală română va putea solicita participarea autorităţii tutelare, a altor autorităţi ori instituţii a căror cooperare o consideră necesară pentru organizarea exercitării dreptului de vizitare.

(3)În cazul în care demersurile de soluţionare amiabilă a cererii nu dau rezultat, autoritatea centrală română va lua măsurile necesare în vederea punerii în executare silită a dreptului de vizitare, la cererea expresă a titularului dreptului. Dispoziţiile art. 11 alin. (2), ale art. 13 şi 14 se aplică în mod corespunzător.


	23. La articolul 17, alineatul (1) va avea următorul cuprins:

„Art.17.- (1) Autoritatea centrală română va lua legătura cu persoana care exercită autoritatea părintească asupra minorului şi la care acesta îşi are stabilită locuinţa şi va încerca, direct sau prin intermediul unor specialişti, soluţionarea pe cale amiabilă a cererii privind exercitarea dreptului de vizitare. Aceasta va atrage atenţia persoanei care exercită autoritatea părintească asupra minorului şi la care acesta îşi are stabilită locuinţa, asupra sancţiunilor ce pot fi aplicate potrivit prezentei legi, în cazul refuzului de a permite de bunăvoie exercitarea dreptului de vizitare."

24. La articolul 17, alineatul (3) se abrogă.


	Nemodificat
Nemodificat
	

	24
	Art. 18
(1)În cazul în care copilul la care se referă cererea privind exercitarea dreptului de vizitare refuză constant contactul cu unul dintre părinţi sau manifestă sentimente de aversiune faţă de acesta, instanţa poate dispune, în funcţie de vârsta copilului, ca acesta să urmeze un tratament de consiliere psihologică pe o durată ce nu poate depăşi 3 luni.

(2)Cererea poate fi formulată oricând după sesizarea autorităţii centrale române cu o cerere privind exercitarea dreptului de vizitare, de către oricare dintre părinţi, de către persoana căreia îi este încredinţat copilul sau de către autoritatea centrală română.

(3)Cererea se soluţionează prin încheiere irevocabilă, în camera de consiliu, cu citarea părinţilor, a persoanei căreia îi este încredinţat copilul şi a autorităţii centrale române. Dispoziţiile art. 9 alin. (3) sunt aplicabile.

(4)Durata şi conţinutul tratamentului de consiliere psihologică sunt stabilite de psiholog, în baza încheierii instanţei şi după o evaluare psihologică iniţială a copilului. Psihologul va comunica instanţei durata tratamentului, precum şi, dacă este cazul, modificarea acesteia.

(5)După finalizarea tratamentului psihologul va întocmi un raport privind evaluarea psihologică finală şi îl va comunica instanţei.


	25. Articolul 18 va avea următorul cuprins:

„Art.18.- (1) În cazul în care copilul la care se referă cererea privind organizarea sau protejarea exercitării dreptului de vizitare refuză constant contactul cu unul dintre părinţi sau manifestă sentimente de aversiune faţă de acesta, instanţa poate dispune, în funcţie de vârsta copilului, ca acesta să urmeze un program de consiliere psihologică, pe o durată ce nu poate depăşi 3 luni.
(2) Cererea de chemare în judecată poate fi formulată oricând, după sesizarea autorităţii centrale române cu o cerere privind organizarea sau protejarea exercitării dreptului de vizitare. Dispoziţiile art.31, 32 şi art.5 se aplică în mod corespunzător.
(3) Cererea de chemare în judecată se soluţionează prin încheiere, în camera de consiliu, cu citarea părinţilor, a persoanei la care se află copilul, după caz, precum şi a direcţiei generale de asistenţă socială şi protecţie a copilului în a cărei rază teritorială se află copilul. Dispoziţiile art.9 alin.(3) se aplică în mod corespunzător. Încheierea nu este supusă niciunei căi de atac.

(4) Încheierea va fi comunicată, de către instanţă,
autorităţilor competente să o pună în aplicare şi autorităţii centrale române, în
termen de 5 zile de la redactare.
(5) În termen de 10 de zile de la comunicare, psihologul numit de instanţă va stabili durata şi conţinutul programului de consiliere psihologică, după o evaluare psihologică iniţială a copilului. Psihologul va comunica, de îndată, instanţei, durata programului de consiliere psihologică, precum şi, dacă este cazul, modificarea acestuia.

(6) După finalizarea programului, psihologul va întocmi un raport privind evaluarea psihologică finală şi îl va comunica instanţei.

(7) Instanţa va comunica raportul autorităţii centrale române, în termen de 5 zile de la comunicare."


	Articolul 18 va avea următorul cuprins:

    Art. 18. (1)  Nemodificat
(2) Cererea de chemare în judecată poate fi formulată oricând, după sesizarea autorităţii centrale române cu o cerere privind organizarea sau protejarea exercitării dreptului de vizitare. Dispoziţiile art.31, 32 şi 5 se aplică în mod corespunzător.

Autor: Comisia juridică

(3) Nemodificat

(4) Nemodificat

(5) Nemodificat

(6) Nemodificat

(7) Nemodificat
	Respectarea normelor de tehnică legislativă

	Art. 19
(1)Dacă se solicită ca exercitarea dreptului de vizitare să se facă prin deplasarea minorului în afara teritoriului României, autoritatea centrală română va sesiza instanţa judecătorească competentă potrivit art. 2 alin. (2).

(2)Soluţionarea cererii se va face cu citarea persoanei căreia îi este încredinţat minorul, a autorităţii tutelare în a cărei circumscripţie se află reşedinţa minorului şi a autorităţii centrale române. Dispoziţiile art. 7 şi ale art. 9 alin. (3) şi (4) sunt aplicabile.

(3)Instanţa îi va putea încuviinţa exercitarea dreptului de vizitare prin deplasarea copilului în afara teritoriului României numai dacă din probele administrate rezultă că există garanţii pentru a asigura înapoierea de bunăvoie a copilului. Instanţa va putea obliga pe reclamant la depunerea unei cauţiuni.

(4)Prin hotărâre se va dispune cu privire la suportarea cheltuielilor prilejuite de exercitarea dreptului de vizitare în conformitate cu art. 26 alineatul final din Convenţie.
	26. Articolul 19 va avea următorul cuprins:

„Art.19.- (1) Dacă se solicită ca exercitarea dreptului de vizitare să se facă prin deplasarea minorului în afara teritoriului României, dispoziţiile art.31, 32, art.5, 6, art.8 şi art.14 se aplică în mod corespunzător.
(2) Instanţa va putea încuviinţa exercitarea dreptului de vizitare prin deplasarea copilului în afara teritoriului României numai dacă, din probele administrate, rezultă că există garanţii pentru a asigura înapoierea de bunăvoie a copilului în România. Instanţa va putea obliga persoana fizică, instituţia sau organismul interesat beneficiar al dreptului de vizitare la depunerea unei cauţiuni.

(3) În cazul în care exercitarea dreptului de vizită este condiţionată de depunerea unei cauţiuni, instanţa va dispune, în cuprinsul aceleiaşi hotărâri, cu privire la termenul în care trebuie depusă cauţiunea, precum şi la momentul restituirii acesteia. Prevederile art 1056-1063 din Codul de procedură civilă se aplică în mod corespunzător.
(4) Prin hotărâre se va dispune cu privire la suportarea cheltuielilor prilejuite de exercitarea dreptului de vizitare, în conformitate cu art.26 alineatul final din Convenţie."


	„Art.19.- (1) Dacă se solicită ca exercitarea dreptului de vizitare să se facă prin deplasarea minorului în afara teritoriului României, dispoziţiile art.31, 32, 5, 6, 8 şi 14 se aplică în mod corespunzător.
Autor: Comisia juridică
Nemodificat

Nemodificat

Nemodificat

	Art. 21

	27. La articolul 21, după litera e) se introduce o nouă literă, lit. e1), cu următorul cuprins:

„e1) să întreprindă orice alte demersuri în vederea punerii în aplicare a prevederilor Convenţiei. În vederea monitorizării aplicării Convenţiei, autoritatea centrală română va putea cere rapoarte explicative din partea tuturor persoanelor şi autorităţilor implicate în punerea în practică a prevederilor Convenţiei."
	La articolul 21, după litera e) se introduce o nouă literă, lit. f), cu următorul cuprins:

„f) să întreprindă orice alte demersuri în vederea punerii în aplicare a prevederilor Convenţiei. În vederea monitorizării aplicării Convenţiei, autoritatea centrală română va putea cere rapoarte explicative din partea tuturor persoanelor şi autorităţilor implicate în punerea în practică a prevederilor Convenţiei."
Autor: Comisia juridică
	

	27
	Art. 22
(1)Cererile formulate în temeiul Convenţiei sunt scutite de orice taxă.


	28. La articolul 22, alineatul (1) va avea următorul cuprins:

„Art.22.- (1) Toate cererile formulate în scopul punerii în aplicare a prevederilor Convenţiei şi ale prezentei legi sunt scutite de taxe."

	Art.II.- Procesele în curs de judecată, precum şi executările silite începute sub legea veche rămân supuse acelei legi.
	Nemodificat
	

	29
	
	Art.III.- Legea nr.369/2004 privind aplicarea Convenţiei asupra aspectelor civile ale răpirii internaţionale de copii, adoptată la Haga la 25 octombrie 1980, la care România a aderat prin Legea nr.100/1992, publicată în Monitorul Oficial al României, Partea I, nr.888 din 29 septembrie 2004, cu modificările şi completările aduse prin prezenta lege se va republica în Monitorul Oficial al României, Partea I, dându-se textelor o nouă numerotare.

Consilier parlamentar, Alina Grigorescu

